การบ้านเด็กใหม่
เก็บตกจากโครงการอบรมผู้สื่อข่าวของสมาคมผู้สื่อข่าวเศรษฐกิจปีนี้ที่เพิ่งผ่านไปหมาดๆ ในหัวข้อ &#8220;บทบาทธนาคารกลางภายใต้วิวัฒนาการและความผันผวนของเศรษฐกิจโลก&#8221;
14 ธ.ค. 2558

เก็บตกจากโครงการอบรมผู้สื่อข่าวของสมาคมผู้สื่อข่าวเศรษฐกิจปีนี้ที่เพิ่งผ่านไปหมาดๆ ในหัวข้อ “บทบาทธนาคารกลางภายใต้วิวัฒนาการและความผันผวนของเศรษฐกิจโลก”
งานนี้ พี่ไร “ทองอุไร ลิ้มปิติ” รองผู้ว่าการด้านเสถียรภาพสถาบันการเงิน แบงก์ชาติ ผู้เชี่ยวชาญด้านสถาบันการเงินทั้งไทยและต่างประเทศ เจียดเวลามาเป็นคุณครูใจดีสอนนักข่าวด้วยตัวเอง 
งานนี้นักข่าวฟังอย่างสนุกสนาน ได้ความรู้มากมาย แม้จะถูกห้ามเขียนเป็นข่าวก็ตาม
นอกจากนักข่าวแล้ว ยังมีอีกคนที่ก้มหน้าก้มตาจดข้อมูลตลอดคลาสที่คุณครูไรสอนอยู่ 
เหลือบไปมองถึงได้รู้ว่าไม่ใช่นักเรียนนักข่าว แต่เป็น “ดอน” ดร.ดอน นาครทรรพ ผู้อำนวยการอาวุโส ฝ่ายกลยุทธ์สถาบันการเงิน ผู้บริหารใหม่ในสายงานของคุณครูไร 
คลาสนี้คุณครูไร นอกจากจะพูดเรื่องพัฒนาธนาคารพาณิชย์ตั้งแต่อดีตยันปัจจุบันแล้ว ยังถือโอกาสสั่งงานผู้บริหารใหม่ในสายงานด้วย เล่นเอาเด็กใหม่อย่าง ดร.ดอน แทบไม่ได้เงยหน้าจากสมุดจดงานเลยเชียว
เพราะต้องจดการบ้านไปทำเพียบ!